钦定古今图书集成/方舆汇编/职方典/第1314卷 > 《南海郡求士教》梁·王僧孺
## 钦定古今图书集成/方舆汇编/职方典/第1314卷 > 《南海郡求士教》梁·王僧孺

文举下车，寤梦于根矩；长孙入境，明发于龙丘。此境
三闽奥壤，百越旧都，汉开吴别，分星画部，风序泱泱，
衣簪斯盛。其川岳所产，岂直明珠大贝，桂蠹翠羽而
已哉！孝实人经，则有罗威《唐颂》，学惟业本，又闻陈元
士燮。至于高尚独往，相望于崎岩；怀仁抱义，继踪于
前史。